
            REPUBLIKA HRVATSKA                                    
 OPĆINSKI SUD U NOVOM ZAGREBU                 
 Posebna sudska pisarnica za izvršenje
          prekršajnopravnih sankcija                                                                            
                  Turinina 3, Zagreb                                                                         

R E P U B L I K A     H R V A T S K A
R J E Š E NJ E

	Općinski sud u Novom Zagrebu, po sutkinji Bojani Atanasov, uz sudjelovanje sudskog referenta Marka Jakelića, u predmetu izvršenja prekršajnopravnih sankcija izrečenih osuđenom Tiboru Matejčiću, 7. kolovoza 2026.

r i j e š i o      j e

	I. Na temelju članka 152. stavka 6. Prekršajnog zakona („Narodne novine“ broj 107/07. 39/13., 157/13., 110/15.,70/17.,118/18., 114/22.)  neplaćena novčana kazna izrečena osuđenom Tiboru Matejčiću, OIB 04325640584, rođen 13. ožujka 2004., s prebivalištem u Zagrebu, Kombolova 21, u iznosu od 300,36 EUR (tristo eura i trideset šest centi) pravomoćnom odlukom o prekršaju Općinskog suda u Velikoj Gorici,  poslovni broj Pp-430/2023 od 15. siječnja 2024., zamjenjuje se radom za opće dobro u trajanju od 16 (šesnaest) sati.
	II. Osuđenik se  upućuje  na izvršavanje rada za opće dobro iz točke I. ovog rješenja u ustanovu ili drugu pravnu osobu s kojima je ministarstvo nadležno za poslove pravosuđa sklopilo ugovore o postojanju zajedničkog interesa za izvršavanje rada za opće dobro u prekršajnom postupku i o tome vodi evidenciju.
	III. Ako osuđenik ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada ili ga ne izvrši svojom krivnjom u roku koji je za to određen, osuđeniku se neplaćena novčana kazna iz točke I. izreke ovog rješenja  zamjenjuje  kaznom zatvora u trajanju od 8 (osam) dana.
	IV. Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi davanja izjave o prihvaćanju rada za opće dobro  i uručenja naredbe o upućivanju na izvršenje rada, jer će u suprotnome sud odmah izdati naredbu o upućivanju osuđenika na izdržavanje zatvora iz točke III. u nadležnu ustanovu za izvršavanje zatvora.
Obrazloženje

[bookmark: Tekst9]	 1.  Odlukom o prekršaju Općinskog suda u Velikoj Gorici,  poslovni broj Pp-430/2023 od 15. siječnja 2024., osuđenom Tiboru Matejčiću izrečena je novčana kazna u iznosu od 380,00 EUR, u koju mu je uračunato vrijeme za koje je bio lišen slobode u iznosu od 79,64 EUR, zbog prekršaja iz članka 282. stavka 9. Zakona o sigurnosti prometa na cestama.
	 2.  Odluka o prekršaju postala je pravomoćna 27. siječnja 2024. i izvršna 20. ožujka 2024.
 3. Budući da osuđenik  u roku određenom u odluci o prekršaju nije platio novčanu kaznu niti je ona naplaćena prisilno, odlučeno je kao pod točkom I. izreke rješenja, kako je to propisano odredbom članka 34. stavka 6. Prekršajnog zakona računajući da se svakih započetih 39,82 EUR  novčane kazne zamjenjuje s dva sata rada za opće dobro odnosno jednim danom zatvora, pri čemu rad za opće dobro ne smije biti kraći od šest  niti dulji od 240 sati, a zatvor ne smije biti kraći od tri ni dulji od 60 dana.
4. Prema odredbi članka 151. stavka 2. Prekršajnog zakona,  pravomoćna odluka izvršava se kad je uredno uručena osuđeniku i kad za njeno izvršenje ne postoje zakonske smetnje. 
	5.  Budući da su ostvareni uvjeti za izvršavanje rada za opće dobro, odlučeno je kao pod točkom II. izreke rješenja, te će sud nakon pravomoćnosti i izvršnosti ovog rješenja pozvati osuđenika radi uručenja naredbe o upućivanju na izvršenje rada u jednu od ustanova i pravnih osoba iz evidencije iz članka 152. a stavka 2. Prekršajnog zakona, s područja svoje nadležnosti.
	 6. Rješenjem je određena i zamjena neplaćene novčane kazne zatvorom za slučaj da osuđenik ne prihvati rad za opće dobro,  sukladno odredbi članka 152.c stavka 6. Prekršajnog zakona, ili ga ne izvrši svojom krivnjom u roku koji je za to određen sukladno odredbi članka 34. stavka 3. Prekršajnog zakona.
	 7. Ako osuđenik plati novčanu kaznu nakon pravomoćnosti ovog rješenja, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno odredbi članka 34. stavka 7. Prekršajnog zakona.
	 8. Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi dostave naredbe o upućivanju na izvršenje rada i davanja pisane izjave o prihvaćanju rada  za opće dobro, sukladno odredbi članka 152. c stavka 1. i 2. Prekršajnog zakona, jer će u suprotnome sud odmah izdati naredbu o upućivanju osuđenika na izdržavanje kazne zatvora iz točke III. izreke ovog rješenja u nadležnu ustanovu za izvršavanje zatvora.

U Zagrebu 7. kolovoza 2026.

Sudski referent                                                                                       Sutkinja                                                                                                           
Marko Jakelić, v.r.                                                                       Bojana Atanasov, v.r.  

                                                                                              
UPUTA O PRAVNOM LIJEKU:
	Protiv ovog rješenja dopuštena je žalba u roku od tri dana od dana dostave. Žalba se podnosi Općinskom sudu u Novom Zagrebu, Turinina 3, u dva primjerka, a o žalbi odlučuje Visoki prekršajni sud Republike Hrvatske.

za točnost otpravka – ovlašteni referent
Marko Jakelić

